
I.   Rigsarkivet  i  Almindeliglied. 


1.   Kffl.  Resoliitiou  af  22.  December  1882. 


*■& 


0111  Foreningen  af  (ieliejmearkivet  og  Kongerigets  Arkiv 
under  samme  Arkivar  m.m. 'j 

Ministeriet 

for 

Kirke-  og  Undervisningsvæsenet. 

1  aa  Ministeriets  derom  nedlagte  allerunderdanigste  Fore- 
stilling har  det  behaget  Hans  Majestæt  Kongen  under  22.  dennes 
allernaadigst  at  bifalde,  at  Gehejmearkivet  fra  1.  Januar  1883 
samles  med  Kongerigets  Arkiv  under  en  fælles  Bestyrer  med 
det  Formaal  for  Oje  senere  hertil  at  lægge  de  andre  af  Rigets 
Centraladministration  freingaaede  Arkiver,  at  Gehejmearchi- 
varius  fra  samme  Tidspunkt  overtager  Stillingen  som  Arkivar 
ved  det  samlede  Arkivvæsen,  at  der  foretages  en  Omfordeling 
af  de  i  Gehejmearkivet  og  Kongerigets  Arkiv  for  Tiden  be- 
roende Arkivalier,  saaledes  at  hint  i  det  væsentlige  kommer 
til  at  omfatte  følgende  Grupper: 

a.  Arkivalierne,  ældre  end  IGGO, 

b.  Arkivalierne,  vedkommende  afstaaede  Lande  og  Kolonier, 

c.  Arkivalier  vedkommende  Udenrigspolitik  og  Forsvarsvæsen 
eller  hidrørende  fra  Krigsforhold, 

dette  derimod  de  civile  Kollegiers   og  Ministeriers  (undtagen 
Udenrigsministeriets)  Arkivvæsen  fra  1660  af; 


')  Denne  Resolution  hidsættes,  skont  den  i  et  væsentligt  Punkt  er  bort- 
falden ved  Lov  af  30.  Marts  1889  (Nr.  2),  da  den  er  nødvendig  til 
Forstaaelsen  af  de  mellemliggende  Bestemmelser. 

at  der  under  Arkivarens  særlige  Bestyrelse  henlægges 
Kongehusets  Sager  fra  Begyndelsen  af  dette  Aarhundrede 
samt  saadanne  ældre,  Kongehuset  vedkommende  Arkivalier, 
som  det  maatte  anses  for  rettest  at  unddrage  Offentligheden; 

at  der  i  en  ny  Instruks  for  Arkivaren  fastsættes  nærmere 
Regler  med  Hensyn  til  Adgangen  til  det  samlede  Arkiv,  saa- 
ledes  at  denne  i  visse  Tilfælde  vil  kunne  tilstedes  af  Arkivaren, 
i  andre  derimod  vil  udkræve  Ministeriets  Tilladelse,  medens 
den  fremdeles  som  hidtil  for  de  under  Arkivarens  særlige  Be- 
styrelse henlagte  Sager  i  hvert  enkelt  Tilfælde  vil  være  at 
bestemme  ved  allerhojeste  Resolution. 

Hvilket  tjenstligst  meldes  Dem    til   behagelig  Efterretning. 

Kobenhavn  den  :22.  December  188-2. 
J.  F.  Scavenius. 


A.  Asmussen. 


Til 
Gehejmearchivarius. 

2.    Lov  af  30.  Marts  1889, 

om   Oprettelse   af  et   Rigsarkiv  og  om  Liiniiiiiger  for  de  derved 

ansatte  Embeds-  og  Bestillingsmænd. 

Vi  Christian  den  Niende,  af  Guds  Naade  Konge  til  Dan- 
mark,   de  Venders  og  Gothers,    Hertug   til   Slesvig,    Holsten, 
Stormarn.  Ditmarsken,  Lauenborg  og  Oldenborg, 

Go  re  vitterligt:    Rigsdagen   har  vedtaget  og  Vi   ved   Vort 
Samtykke  stadfæstet  følgende  Lov: 

§  1- 

Der  oprettes  et  Rigsarkiv  omfattende  et  Hovedarkiv  i 
København  og  tre  Provinsarkiver. 

Hovedarkivet  dannes  af  det  nuværende  kgl.  Gehe.jmearkiv 
og  Kongerigets  Arkiv  samt  alle  andre  af  Centraladministra- 
tionen fremgaaede  Arkiver  saa  langt  frem  i  Tiden,  som  det 
maatte  blive  vedtaget  for  de  enkelte  Ministerier.  Provins- 
arkiverne dannes  ved  Afleveringer  fra  vedkommende  Embeds- 
arkiver,  ligesom  kommunale  og  Godsarkiver  kunne  optages  i 
dem.      Det    Eksemplar   af  do   i    Provinsen  udkommonde  Dag- 


blade  og  Ugeblade,  som  hidtil  er  blevet  opbevaret  paa  Uni- 
versitetsbiblioteket, opbevares  for  Fremtiden  i  Provinsarkivet, 
hvortil  ogsaa  Universitetsbibliotekets  Samling  af  Provinsens 
Dag-  og  Ugeblade  afgives,  dog  at  der  med  Hovedstadens  Dag- 
og  Ugeblade  vil  være  at  forholde  som  hidtil. 

Af  Provinsarkiverne  oprettes  et  i  eller  ved  København  for 
Sjælland,  Lolland-Falster  og  Bornholm,  et  i  Odense  for  Fyn 
og  et  i  Viborg  for  Jylland. 

§  2. 

I  Spidsen  for  Rigsarkivet  ansættes  en  Rigsarkivar  i),  i  Hoved- 
arkivet 2  Arkivarer^)  og  4  Arkivsekretærer,  ved  hvert  af  de  3 
Provinsarkiver  en  Provinsarkivar. 

Rigsarkivaren  lonnes  med  4,800  Kr. ,  stigende  hvert  5te 
Aar  med  400  Kr.,  dog  kan  Lonnon  ikke  overstige  6,000  Kr. 
Hver  af  de  !2  Arkivarer  lonnes  med  3,200  Kr.,  stigende  hvert 
5te  Aar  med  400  Kr.,  dog  kan  Lonnen  ikke  overstige  4,400  Kr. 
Hver  af  de  4  Arkivsekretærer  lonnes  med  2,000  Kr.,  stigende 
hvert  5te  Aar  med  300  Kr. ,  dog  kan  Lonnen  ikke  overstige 
2,900  Kr.  Flver  af  de  3  Provinsarkivarer  lonnes  som  en  Arkiv- 
sekretær, men  faar  desuden  fri  Bolig  ved  Arkivet. 

Alderstillægene  for  de  nuværende  Embedsmænd  ved 
Gehejmearkivet  og  Kongerigets  Arkiv  beregnes,  for  saa  vidt 
de  gaa  over  i  de  tilsvarende  ny  Stillinger  i  Rigsarkivet,  efter 
de  paagældendes  Anciennitet  i  deres  nuværende  Stilling. 

For  saa  vidt  nogen  Embedsmand  efter  nærværende  Lov  vil 
faa  en  Lonning,  der  er  lavere  end  den  Lonning,  mediberegnet 
Dyrtidstillæg,  vedkonnnende  for  Tiden  oppebærer,  vil  For- 
skellen være  at  udbetale  ham  som  personligt  Tillæg. 


')  Allerhojeste  Resolution  af  7.  Oktober  1.SS9  angaaende  Rang  af  for- 
skellige Embeder  og  Bestillinger. 

Paa  Konseilspræsidentens  derom  nedlagte  allerunderdanigste  Forestilling 
har  det  behaget  Hans  Majestæt  Kongen  allernaadigst  at  tillægge  dem.  der 
beklæde  de  efternævnte  End)eder  og  Bestillinger  følgende  Rang: 

i  .3dje  Klasse  Nr.  3 : 
Rigsarkivaren  .... 

i  4de  Klasse  Xr.  3: 
Arkivarerne  i  Rigsarkivets  '2  Afdelinger 


6 


§3. 

Til  Raadighed  Ibr  Ministeriet  for  Kiikc-  og  Undervisnings- 
væsenet  stilles  en  samlet  Sum  af  16,0()0  Kr.  for  dermed  at 
lonne  den  fornødne  Medhjælp  ved  Besorgelsen  af  Forretnin- 
gerne ved  Hovedarkivet.  Medhjælpssummen  for  Provins- 
arkiverne fastsættes  ved  de  aarlige  Finanslove,  efterhaanden 
som  Arkiverne  oprettes. 

§  4-. 

For  gifte  Bestillingsmænd,  der  lonnes  af  de  i  foregaaende 
Paragraf  omhandlede  Medhjælpssummer,  afkortes  5  pCt.  i  deres 
Lonninger  for  at  anvendes  til  Enkeforsorgelse,  Hel  eller  del- 
vis Fritagelse  for  denne  Afkortning  kan  imidlertid  fmde  Sted, 
for  saa  vidt  det  for  Finansministeriet  godtgores,  at  der  paa 
anden  betryggende  Maade  er  sikret  Enken  for  Livstid  en  aarlig 
Indtægt.  Anvendes  det  afkortede  Beløb  til  at  sikre  Enken 
Overlevelsesrente  i  vedkommende  af  Staten  garanterede  Livs- 
forsikringsanstalt ,  skal  Tegningen  af  saadan  Overlevelsesrente 
fmde  Sted  under  samme  Vilkaar,  som  ifølge  Loven  af  5te 
Januar  1851  gælde  med  Hensyn  til  de  af  Embedsmænd  for 
deres  Enker  tegnede  Overlevelsesrenter. 

Af  Statskassen  godskrives  Bestillingsmanden,  dog  ikke  for 
hans  fyldte  25de  Aar,  et  til  5  pCt.  af  hans  Lonning  svarende 
Beløb,  der  med  Rente  og  Rentes  Rente  til  4  pCt.  aarlig  an- 
vendes til  Forsorgelse  for  vedkommende  Bestillingsmand  selv. 
Det  saaledes  opsparede  Beløb  bliver  imidlertid  inddraget  til 
Fordel  for  Statskassen,  naar  Bestillingsmanden  opnaar  pensions- 
berettiget  Ansættelse,  naar  linn  afskediges  af  en  ham  tilregnelig 
Aarsag  eller  frivillig  træder  ud  af  Statstjenesten,  samt  naar 
han  dør;  dog  kan  der  i  sidste  Tilfælde,  for  saa  vidt  han 
maatte  efterlade  sig  umyndige  Born,  deraf  tilstaas  disse  Under- 
støttelse til  deres  fyldte  18de  Aar. 

hidtil  anderledes  ved  Lov  bestemmes,  fastsættes  de  nær- 
mere Regler  med  Hensyn  til  Gennemførelsen  af  de  oven- 
staaende  Bestemmelser  angaaende  det  i  Lønningen  afkortede 
og  det  af  Statskassen  tilskudte  Beløb  af  Finansministeren. 


Denne  Lov  træder  for  Hovedarkivets  Vedkonnnende  i 
Kraft  den  1.  April  1889  og  for  Provinsarkivernes  Vedkom- 
mende, efterhaanden  som  Midlerne  til  Opførelse  af  de  enkelte 
Arkivbygninger  bevilges  paa  Finanslovene. 

Hvorefter  alle  Vedkommende  sig  have  at  rette. 
Givet  paa  Amalienborg,  den  30te  Marts  1889. 
Under  vor  kongelige  Haand  og  Segl, 

Christian  R. 

(L.  S.) 


J".  F.  Scavenius. 


3.    Kgl.  Resolution  af  31.  31ai'ts  1889. 
om  Delingen  af  Rigsarkivets  Hovedarkiv  i  to  Afdelinger. 

Ministeriet 

for 

Kirke-  og  Undervisningsvæsenet. 

Købenliavn  cl.  ±  April  1889. 

Paa  Ministeriets  derom  nedlagte  allerunderdanigste  Fore- 
stilling har  det  under  ol.  f.  M.  behaget  Hans  Majestæt  Kongen 
at  bifalde: 

at  Hovedarkivet  i  det  ved  Lov  af  30.  Marts  1889  op- 
rettede Rigsarkiv  deles  i  to  Afdelinger  efter  de  ved  allerhojeste 
Resolution  af  22.  December  1882  dragne  Grænser  for  det 
hidtilværende  Geiiejmearkiv  og  Kongerigets  Arkiv  saaledes,  at 
disse  Afdelinger  benævnes  Rigsarkivets  1ste  Afdeling  (de 
histori.ske  Arkiver)  og  Rigsarkivets  2den  Afdeling  (Admini- 
strationens Arkiver 

Hvilket  meddeles  Hr.  Rigsarkivaren  til  behagelig  Efter- 
retning .... 

J.  F.  Scavenius. 


A.  P.  Weis, 
Fm. 
Til 

Hr.  Rigsarkivar  A.  D.  Jorgensen. 


4.    3Iiiiisteriets  Skrivelse  af  14.  Januar  1885. 

iiulelioldeiide  Instruks  tor  Arkivaren  ved  de  under  3Iinisteriet 
samlede  Arkiver. 

Ministeriet 

for 

Kirke-  oi,'  Undervisningsvæsenet. 

Efter  at  have  modtaget  Hr.  Gehejmearkivarens  behagelige 
Skrivelse  af  3.  d.  M.  bifalder  Ministeriet  herved  det  deri  inde- 
holdte ny  Udkast  til  Instruks  for  Gehejinearkivaren  soin  Arki- 
var ved  de  under  Ministeriet  for  Kirke-  og  Undervisnings- 
væsenet  samlede  Arkiver,  saaledes  at  bemeldte  Instruks  fast- 
sættes med  følgende  Indhold: 

1. 

Arkivaren  leder  Forretningerne  og  Ordningsarbejderne 
saa  vel  i  Gehejmearkivet  som  1  Kongerigets  Arkiv.  Han  ind- 
sender hvert  Aar  til  Ministeriet  en  R.edeg6relse  saa  vel  for 
de  Planer,  som  i  den  Henseende  have  været  fulgte,  som  for 
de  Fremskridt,  Arbejderne  i  Aarets  Løb  have  gjort.  I  Aars- 
beretningen  meddeles  der  ligeledes  Oplysning  om,  i  hvor  stort 
et  Omfang  Arkiverne  have  været  brugte  af  private,  samt  hvad 
der  ellers  kunde  være  Anledning  til  særlig  at  fremdrage^). 


Enkelthederne  i  Fordelingen  af  Arkivalierne  mellem  de  to 
Arkiver  efter  den  i  allerhøjeste  Resolution  af  22.  December 
1882  fastsatte  Ordning  saa  vel  som  Fordelingen  af  det  af 
Medhjælpssummen  lonnede  Personale  mellem  Gehejmearkivets 
Læsesal  og  Kongerigets  Arkivs  Ekspeditionskontor  bestemmes 
af  Arkivaren  -). 


')  Denne  Form  for  Je  Aar8])eretnini,'er.  ^om  det  ved  Kabinetsordre  af 
9.  August  1780  var  paalagt  Gehejmearkivaren  at  aflægge  umiddelbart 
til  Hs.  Maj.  Kongen,  fastsattes  ved  allerliojeste  Resolution  af  30.  Marts 
1883,  idet  der  tillige  heri  bestemtes,  at  Beretningen  i  Genpart  af 
Ministeriet  skal  indsendes  til  Kabinettet. 

*)  Dette  gælder  nu  ogsaa  for  Arkivsekretærerne  i  Rigsarkivet,  hvis  Be- 
stalling ikke  knytter  dem  til  nogen  bestemt  Afdeling. 


3. 

Adgangen  til  Arkivernes  Benyttelse  paa  Læsesalen  til- 
stedes i  Regelen  af  Arkivaren  efter  en  skriftlig  Henvendelse, 
i  hvilken  vedkommende  opgiver  Navn  og  Bopæl  samt  nær- 
meste Formaal.  Foruden  selvfølgelig  i  de  Tilfælde,  i  hvilke 
efter  allerhojeste  Resolution  af  22.  December  1882  Hans 
Majestæt  Kongens  Tilladelse  vil  være  at  indhente,  vil  dog 
en  Henvendelse  til  Ministeriet  være  nødvendig,  naar  enten 
Undersøgelsen  vedrører  Sporgsmaal  af  saa  nyt  Datum  eller  af 
en  saadan  Natur,  at  der  vil  være  Anledning  til  derom  at 
korrespondere  med  det  Ministerium  eller  den  Autoritet,  af 
hvis  Forretningsomraade  de  vedkommende  Arkivalier  ere  frem- 
gaaede,  eller  dersom  Arkivaren  af  andre  Grunde  maatte  have 
Betænkeligheder  ved  paa  eget  Ansvar  at  meddele  Adgangs- 
tilladelsen  1).  Arkivaren  skal  endvidere  være  bemyndiget  til  efter 
Omstændighederne  af  den  besøgende  at  forlange  en  udtrykkelig 
Forpligtelse  til  ikke  at  offentliggøre  Meddelelser,  som  kunde  kom- 
promittere endnu  levende  Personer  eller  deres  nærmeste  Slægt. 

Med  Hensyn  til  bekræftede  Afskrifter  af  nyere  Aktstykker 
til  retslig  Brug  vil  det  i  Tvivlstilfælde  være  tilstrækkeligt  at 
indhente  det  deri  interesserede  Ministeriums  Samtykke. 

4. 
Arkivaren    kan    tilstede   Udlaan    paa   kortere    Tid    til    et 
andet  sikkert  Sted   af  Aktstykker,    som  haves  i  flere  Eksem- 
plarer,   hvorimod   Ministeriets   Tilladelse   udkræves  til  ethvert 
Udlaan  af  uerstattelige  Dokumenter. 

5. 

Den  fra  Arkiverne  udgaaende  litterære  Virksomhed  ledes 
af  Arkivaren''^).      Med   visse  Mellemrum,    f.  Eks.  hvert  tredje 


')  Fastsættelsen  af  disse  Adgangshestenimelser  har  sin   H.jeniniel   i  kgl. 

Resolution  af  2^.  Dec.  188ii,  Slutningen  (se  Nr.  1). 
^)  Uddrag  af  Ministeriets   Skrivelse  angaaende   Gehejniearkivets    ^Aars- 

beretninger" : 

For  øvrigt  vil  Ministeriet  have  det  overladt  til  Hr.  Konferens- 
raaden  selv  at  bestemme  Oplagets  Storrelse  og  at  disi^onere  over  dette 
i    Analogi    med    Universitetets    og    de    ved   de  lærde  Skoler  ansatte 

Aar,  udgives  der  et  Bind  Meddelelser  om  Arkivernes  Virk- 
somhed og  øvrige  P^orliold.  ledsagede  af  vejledende  Oversigter 
over  enkelte  storre  eller  mindre  Afdelinger  af  dem. 

G. 

Der  foretages  aarlig  i  Sommerens  Løb  en  Kassation  af 
værdiløse  Arkivalier  ^).  For  saa  vidt  som  der  ved  disse  ønskes 
medtaget  andet  end  de  regelmæssige  Aargange  af  Toldrcgn- 
skaber  og  lignende  Sager,  forhandles  forst  med  det  eller  de 
Ministerier,  hvis  Interesser  nærmest  berøres  deraf,  og  et  For- 
slag forelægges  derefter  undertegnede  Ministerium  til  Afgørelse. 

Hvilket  tjenstligst  meddeles  Dem  til  behagelig  Efter- 
retning. 

Kol)enhavn  d.  14.  Januar  l<S8o. 

./.  F.  Scavenius. 

A.  Asmussen. 
Til 
Gehejmearchivarius. 


Rektorers  Disposition  over  Universitets-  og  Skoleskrifter .  dog  at  der 
drages  Omsorg  for,  at  Arkivet  kan  have  det  fornodne  Antal  Eksem- 
plarer til  at  disponere  over  straks  og  til  Opbevaring  til  Anvendelse 
i  Fremtiden,  ligesom  det  vil  være  at  paase,  at  Udgifterne  ikke  over- 
skride den  dertil  bevilgede  Sum.  Heller  ikke  er  der  fra  Ministeriets 
Side  noget  til  Hinder  for.  at  De  af  Oplaget  lader  en  passende  Del 
komme  i  Boghandelen  og  anvender  det  Beløb,  der  maatte  indvindes 
ved  Salget,  til  Bedste  for  Arkivet  til  successiv  Anskaffelse  af  Bøger 
og  det  øvrige  videnskabelige  Apparat,  som  det  maatte  behøve. 

Kolienbavn  d.  \±  .lanuar  IHTY^. 

Siwemy. 

Briicker. 
kst. 

Til 
Hr.  Gehejmearchivarius,  Konferensraad,  Dr.  Wegener. 

1)  Lov  om  Lonninger  for  de  ved  Kongerigets  Arkivvæsen  ansatte  Embeds- 
mænd, af  19.  Febr.  ISfil,  §  1:  —  Jndtægterne  ved  Salget  af  kasserede 
ArkivaUer  skulle  fremtidigen  indbetales  i  Kongerigets  Finanser." 

5.    Bestemmelser  om  verificerede  Afskrifter  ft'a  Arkiverne. 

a.     Kgl.  Resolution  af  1  •-).  Fobruar  J«70, 

med  Ministeriets  Fastsættelse  af  Betalingen,  indtil  videre  1  Kr. 
pr.  Ark,  af  :1b.  s.  M. 

Ministeriet 

for 

Kirke-  og  Undervisningsvæsenet. 

Paa  derom  af  Ministeriet  nedlagt  allerunderdanigst  Fore- 
stilling har  det  behaget  Hans  Majestæt  Kongen  under  1'.).  d.  M. 
allernaadigst  at  bifalde: 

at  den  ved  allerhojeste  Resolution  af  4.  Januar  1804  appro- 
berede Takst  for  Afskrifter  af  Arkivsager:  o  Rdl.  for  forste 
Ark  og  56  /?  for  hvert  følgende  Ark  ophæves,  saaledes  at  der 
for  Fremtiden  for  slige  Afskrifter,  naar  de  ikke  undtagelsesvis 
bevilges  gratis  afgivne,  erlægges  en  af  vedkonnnende  Mini- 
sterium nærmere  bestemt  arkevis  Betaling,  som  tilfalder  Af- 
skriveren. 

Ved  at  meddele  Hr.  Kancelliraaden  foranstaaende  aller- 
hojeste Resolution  tilfojer  Ministeriet,  at  Betalingen  pr.  Ark  indtil 
videre  bestemmes  til  48  /3.  dog  at  hvad  der  ikke  udgiir  el  lielt 
Ark  regnes  som  saadant.  Hvor  Betaliugen  paa  Grund  af 
Arbejdets  Vanskelighed  maatte  fastsættes  hojere,  bliver  Sagen 
at  forelægge  Ministeriet  til  særlig  Afgorelse. 

For  Fremtiden  vil  Fremgangsmaaden  blive  den,  at  ved- 
kommende gennem  Arkivet  underrettes  om,  at  Afskriften 
ligger  til  Løsning  i  Arkivkontoret  imod  Erlæggelse  af  den  efter 
foranstaaende  beregnede  Betaling. 

Køl)enliavn  cl.  ^25.  Febr.  1870. 

E.  Emil  Bosetiorn. 

Schivarizko])f. 
Til 

Arkivets  1ste  Afdeling. 
(Kancelliraad,  Kontorclief  Secher.) 

b.     M  inlslcriots  Skrivelse  a  f  1).  April  1875, 
0111  Betaling  for  AfskriCLei-  li!  den  preussiske  Regering. 

Ministeriet 

for 

Kirke-  og  Undervisningsva?.senet. 

Idet  Ministeriet  i  Svar  paa  Hr.  Arkivarens  Skrivelse  af 
l.d.  M.  om  Afholdelsen  af  Udgifterne  ved  Afskrifter  af  Sager, 
som  ere  af  den  Natur,  at  de  ikke  kunne  udlaanes  til  den 
preussiske  Regering,  herved  tilbagemelder,  at  der  hermed 
bliver  saaledes  at  forholde,  at  Udgiften  beregnet  til  1  Krone 
pr.  Ark  paa  Rekvisition  fra  Arkivet  vil  blive  anvist  af  Konto: 
Kontorudgifter,  paa  samme  Maade  som  andre  Arkivudgifter, 
anmoder  man  Dem  om  snarest  at  træffe  Foranstaltning  til 
den  foreliggende  Sags  Ordning 

København  d.  9.  Apr.  1875. 

J.  J.  A.  Worsaae. 

Schivartzkopf. 
Til 

Kongerigets  Arkiv. 


c.     Ministeriets  Skrivelse  af  1).  Maj  1875, 
om  Betalingen  for  Afskrifter  i  beneficerede  Sager  i). 

I  Fortsættelse  af  sin  Skrivelse  af  21.  Sept.  f.  A.  skal  Mini- 
steriet herved  tjenstlig  tilmelde  Dem,  at  de  i  bemeldte  Skrivelse 
oinliandlede  Afskrifter  ville  va^re  at  betale  med  1  Krone  pr.  Ark. 

For  saa  vidt  saadanne  Afskriiler  tidligere  ere  meddelte 
gratis,  tilfojer  Ministeriet,  at  der  i  Regelen  ikke  længere  til- 
staas  Afskrifter  af  Arkivdokumenter  i  benelicerede  Sager  uden 
Betaling,  efter  at  der  ved  allerhojeste  Resolution  af  1*,).  Febr. 
1870  er  bifaldet  den  Forandring  med  Betalingen,  at  denne  kun 
erlægges   med   det   Beløb,   som  Afskrivningen   koster  Arkivet. 

Hvilket  herved  tjenstlig  meddeles  til  behagelig  Efterretning. 

P.  M.  V. 

A.  Linde. 
Til 

Hojesterets-Advokat  N.  N. 
')  Jfr.  Korrespondance  med  Justitsministeriet  i  1890. 

d.     Kongl.  Resolution  af  1.  Marts  1887, 
om  Betaling  for  Attestation  af  andros  Afskrifter. 

Ministeriet 

for 

Kirke-  og  Undervisningsvæsenet. 

København  d.  9.  Marts  1887. 

Paa  Ministeriets  derom  nedlagte  allerunderdanigste  Fore- 
stilling har  det  behaget  Hans  Majestæt  Kongen  under  1.  d.  M. 
at  fastsætte,  at  der  for  Konferering  og  Attestation  af  private 
Afskrifter  af  Dokumenter  tilhørende  de  kongelige  Arkiver  be- 
tales som  Gebyr  Halvdelen  af  det  Beløb,  som  Arkiverne  vilde 
have  kunnet  fordre  for  at  udføre  selve  Afskrivningen  af  det 
paagældende  Originaldokument,  samt  at  der  forholdes  med 
den  ommeldte  Betaling  paa  samme  Maade  som  med  Beta- 
lingen for  Afskrivning. 

Hvilket  tjenstligst  meddeles  Hr.  Gehejmearkivaren  til  be- 
hagelig Efterretning  under  Henvisning  til  Deres  Indstilling  i 
behagehg  Skrivelse  af  21.  Januar  d.  A. 

P.  M.  V. 

A.  Linde. 


A.  Asmussen. 


Til 
Gehejmearkivaren. 

6.    Jiistitsmiuisteriets  Cirkulære  af  15.  Januar  1885, 
vedrørende  Statens  Vindikationsret  til  sine  Arkivalier. 

Ministeriet  for  Kirke-  og  Undervisningsvæsenet  har  til- 
stillet Justitsministeriet  en  Indberetning  fra  det  kongelige 
Gehejmearkiv,  hvoraf  fremgaar,  at  det  oftere  viser  sig,  at  Akt- 
stykker, der  hidrøre  fra  tidligere  Embedsmænds  og  anden 
Ståls  virksomhed  befindes  at  være  i  privates  Besiddelse  og  til 
Dels  at  være  Genstand  for  Salg.  Idet  nu  Justitsministeriet 
maa  anse  det  for  en  Selvfølge,  at  alle  de  Aktstykker.  Proto- 
koller og  Regnskaber  o.  s.  v.,  som  indkomme  til  eller  fremgaa 
af  SLatens  Administration  i  videste  Forstand,  altsaa  saa  vel 
Rettens  Pleje  i  dens  forskellige  Grene,  hvorunder  den  tidligere 

patrimonielle  Skiftejurisdiktion  indbefattet,  som  Administrationen 
i  strængere  Forstand,  erc  Statens  Ejendom,  med  mindre  de 
iCølgo  selve  det  Ojemed,  hvori  de  ere  blevne  til,  ere  bestemte 
til  at  udleveres  til  private,  og  idet  det  som  Følge  heraf  maa 
fastholdes,  at  Dokumenter  af  fornævnte  Art  —  derunder  ind- 
befattet de  af  Embedsvirksomheden  fremgaaende  Udkast,  Kon- 
cepter, Voteringer  og  deslige,  der  ikke  høre  til  blot  forberedende 
Arbejder  for  Embedsmandens  Virksomhed  som  saadan  —  som 
Regel  ikke  retmæssigt  kunne  være  i  privates  Besiddelse  eller 
Genstand  for  Salg  eller  privat  Disposition,  skal  Justitsministeriet 
henlede  alle  Auktions-  og  Skifteretters  samt  Politimestres  Op- 
mærksomhed paa  denne  Genstand  med  Anmodning  om ,  for 
saa  vidt  der  ved  Auktioner  eller  ved  Gennemsynet  af  Pai)irerne 
i  Dødsboer  eller  ved  andre  Lejligheder  maatte  enten  forefindes 
i  privates  Besiddelse  eller  falbydes  Dokumenter,  Protokoller, 
Regnskaber  og  andre  Aktstykker  af  fornævnte  Art,  derom  at 
gore  Indberetning  til  det  kongelige  Gehejmearkiv,  for  at  der- 
fra Foranstaltning  kan  blive  truffet  til  efter  Ooistændighederne 
at  gore  Statens  Ejendomsret  gældende. 

Justitsministeriet  den   15.  Januar  1885. 

J.  NeUemann. 


A.  Grimer. 
Til  samtlige  Skifte-  og  Auktionsrelter  samt  Politimestre. 

7.    Ministeriets  Skrivelse  af  12.  December  1870, 
om  Arkivembertsiuænds  Adgang  til  at  offentliggore  Arkivalier'). 

Ministeriet 

for 

Kirke-  og  Undervisningsvæsenet. 

I  behagelig  Skrivelse  af  20.  f.  M.  har  Hr.  ICaptajnen   be- 
gæret Tilladelse  til  af  de  i  Arkivet  beroende  Sager  til  Benyt- 


')  Naar  der  under  de  i  den  nyere  Tid  forandrede  Forhold  m.  H.  t.  Funk- 
tionærernes uhindrede  Adgang  til  saa  godt  som  alle  Arkivalier  ikke 
hos   os  i  Lighed  med,    hvad  der  som  oftest  finder  Sted  i  Udlandet, 

telse  i  forskellige  videnskabelige  Tidsskrifter  at  meddele  dels 
fuldstændigt,  dels  i  Uddrag  nogle  nærmere  nævnte  Arkivalia. 
I  denne  Anledning  skal  Ministeriet  herved  tilbagemelde, 
at  De  tierved  bemyndiges  til  paa  eget  Ansvar  at  meddele  saa- 
danne  Arkivalia  til  Otientliggorelse,  idet  man  gaar  ud  fra  den 
Forudsætning,  at  De  ikke  meddeler  andet  end  hvad  der  ved- 
rører en  Tid  ,  som  ligger  saa  langt  tilbage ,  at  Publikationen 
ikke  med  Grund  kan  betragtes  som  Brud  paa  den  Diskretion, 
der  skyldes  nulevende,  og  at  i  Tvivlstilfælde  selvfølgelig  selve 
Arkivalierne  maatte  med  en  motiveret  Erklæring  forelægges 
Ministeriet. 

København  d.  H.  Decbr.  1870. 

a  Hall. 


Schu-artzkopf. 
Til 

Ministeriernes  Arkivs  2.  Afdeling. 
(Fuldmægtig,  Kapt.  J.  Grundtvig.) 


er  fremkaldt  ministerielle  Bestemmelser  om  deres  Tavshedspligt  m.  m., 
er  Grunden  den.  at  man  har  anset  denne  for  tilstrækkelig  fastslaaet 
ved  Reglerne  for  al  Adgang  til  Arkivet  (Nr.  "2,  §§  3.  4,  jfr.  Nr.  13,  §  7j, 
for  ikke  at  tale  om  den  almindehge  Lovgivning  (Alm.  borgerlig  Straffe- 
lov af  10.  Febr.  ISlifi,  S§  139,  141.  144).  Det  anses  ligeledes  som  en 
Selvfølge,  at  ingen  Funktionær  anlægger  private  Samlinger  af  løsrevne 
Autografer,  Segl  eller  Frimærker. 


IG 


IL    De  enkelte  Afdelinger. 

A.    Hovedarkivets  forste  Afdeling-  (de  historiske 
Arkiver)^). 

8.    Ministeriets  Skrivelse  af  27.  Marts  1849, 
0111  (liehejmearkivets  Kontortid. 

Med  Hensyn  til  don  af  Dem  foreslaaede  daglige  Arbejdstid 
da  finder  Ministeriet  den  for  Kontorpersonalets  Vedkommende 
foreslaaede  Tid  af  4  Timer  daglig  passende  og  vil  ikke  have 
noget  at  erindre  mod,  at  som  Regel  fastsættes  en  Tid  af  2 
Timer  daglig  for  dem,  der  erholde  Adgang  til  at  l)enytte  Ar- 
kivet, naar  der,  med  Hensyn  til  at  denne  Tid  dog  i  givne 
Tilfælde  kan  blive  for  kort,  fra  Gehejmearkivets  Side  sorges 
for,  at  Undtagelse  fra  denne  Regel  kan  ske  efter  Omstændig- 
hederne paa  den  af  Dem  antydede  Maade-). 

Ministeriet  for  Ivirke-  og  Uiidervisningsvæsenet, 

den  Ti.  Marts  184!). 

J.  N.  Madvuj. 

A.  Linde. 
Til 

Hr.  Gehejmearchivarins,  Professor,  Dr.  Wexjeuer. 


>)  Indtil  1.  April  1889  Gehejniearki  vet. 

-)  Adgangstiden   hlev    i    Praksis   efterhaanden    udvidet,    indtil    den    tVa 
1.. Januar  INS:!  liar  været  4  Timer  (Kl.  10—2). 

9.     Kgl.  Resolution  af  6.  Juni  1886, 
om  Geliejiueai'kivets  Lukning  i  Juli  31  a  an  ed'). 

'  Ministeriet 

for 
Kirke-  og  Undervisningsvæsenet. 

København  d.  8.  Juni  1886. 

Paa  Ministeriets  derom  nedlagte  allerunderdanigste  Fore- 
stilling liar  det  behaget  Hans  Majestæt  Kongen  under  G,  d.  M. 
allernaadigst  at  bifalde,  at  Gehejmearkivets  Læsesal  maa  holdes 
lukket  hvert  Aars  Juli  Maaned,  med  Ferie  for  det  i  Gehejme- 
arkivet  ansatte  Personale. 

Hvilket  tjenstligst  meddeles  Hr.  Gehejmearkivaren  til  be- 
hagelig Efterretning  og  videre  Foranstaltning  under  Henvisning 
til  Deres  Skrivelse  af  17.  f.  M. 

P.  M.  V. 

A.  Linde. 


Stemann. 
Fm. 


Til 
Gehejmearkivaren, 


10.    Reglementariske  Bestemmelser  for  Rigsarkivets  Læsesal. 

(1  og  2  ligelydende  med  Nr.  4,  §§3  og  4). 

3. 

Den  besøgende  i  Læsesalen  rekvirerer  skriftlig  og  under 
Navn  hos  den  Funktionær,  til  hvem  han  henvises  af  Arkivaren, 
de  Sager  eller  Protokoller,  han  ønsker  fremtagne.  Ved  Tilbage- 
leveringen kasseres  Rekvisitionen. 


Efter  Benyttelsen  tilbageleverer  den  besøgende  Arkivalierne 
til  den ,  der  har  fremtaget  dem ;  de  Sager ,  han  ønsker  at 
beholde  paa  Læsesalen  fra  den  ene  Dag  til  den  anden,  kunne, 


')  Ifølge  Ministeriets  Skrivelse  af  2fi.  Marts    1888   er  Arkivet  endvidere 
lukket  Paaske-Lordag. 

2 

for  saa  vidt  Pladsen  tillader  det,  henlægges  i  ot  af  de  dertil 
bestemte  Skabe.  Udebliver  den  besøgende,  der  saaledes  har 
Arkivalier  staaende,  i  flere  Dage,  borttages  de  og  hensættes 
paa  deres  Plads,  hyppig  brugte  Sager  efter  en  Uges  Forløb, 
andre  efter  14  Dage. 

5. 

De  i  Læsesalen  opstillede  Bøger,  Registranter,  Stamtavler 
o.  s.  V.  maa  ikke  fremtages  af  de  besøgende  selv ,  men  maa 
rekvireres  hos  Funktionærerne.  De  tilbageleveres  dog  straks 
efter  Benyttelsen,  senest  ved  Bortgangen.  Af  Bogsamlingen 
udleveres  kun  enkelte  Bind  ad  Gangen,  og  Bøgerne  maa  kun 
benyttes  som  Hjælpemidler  under  Studiet  af  Arkivets  utrykte 
Sager. 

6. 

Arkivet  forventer  at  modtage  et  Eksemplar  af  de  Bøger 
eller,  for  saa  vidt  Særtryk  tages,  af  de  Afhandlinger,  som  maatte 
fremgaa  af  de  besøgendes  Arkivstudier, 

Kobenha\-n,  i  April  1S89. 

A.  D.  Jorgoisen. 


B.   Hovedarkivets  anden  Afdeling  (Administrationens 

Arkiver)  ^). 

11.    Miuisteriets  Skrivelse  af  31.  December  1886, 

med  Regler  for  de  ministerielle  Kontorers  Forhold  til  Konge- 
rigets Arkiv. 

Ministeriet 

for 

Kirke-  og  Undervisningsvæsenet. 

Kølienliavn  d.  31.  December  1886. 

Efter  at  Ministeriet  med  Hr,  Gehejmearkivarens  behagelige 
Skrivelse  af  23.  d.  M.  har  modtaget   en   delvis  Indstilling   fra 


')  IiuUil  1.  Aitril    188!)   Kongerigets  Arkiv   (oo-saa   kaMot   Ministe- 
riernes Ark  i  v). 

den  til  Overvejelse  af  forskellige  Arkiverne  vedrørende  Forhold 
nedsatte  Kommission,  indeholdende  Forslag  til  reglementariske 
Bestemmelser  for  do  ministerielle  Kontorers  Forhold  til  Konge- 
rigets Arkiv,  har  Ministeriet  under  Dags  Dato  approberet  de 
i  {""orslaget  indeholdte  Bestemmelser  og  givet  de  andre  konge- 
lige Ministerier  Underretning  herom  ved  Omsendelse  af  de 
herefter  gældende  Bestemmelser  i  trykte  Eksemplarer,  hvorhos 
man  særlig  har  anmodet  de  tre  Ministerier,  nemlig  Krigs- 
ministeriet, Marineministeriet  og  Udenrigsministeriet,  soni  endnu 
tildels  ere  i  Besiddelse  af  deres  særlige  Arkiver,  om,  at  saa 
vidt  som  muligt  de  samme  eller  lignende  Regler  maatte  blive 
opstillede  for  de  de  nævnte  Ministerier  underlagte  Arkivers 
Vedkommende. 

Hvilket  tjenstligst  meddeles  Dem  til  behagelige  Efterretning, 
hvorhos  man  lader  medfølge  en  Del  Eksemplarer  af  de  nævnte 
Bestemmelser. 

J.  F.  Scarenins. 


A.  Asmussen. 
Til 
Gehejmearki  varen. 


Reglementariske    Bestemmelser    for    de    ministe- 
rielle Kontorers  Forhold  til  Kongerigets  Arkiv. 

1. 

Afleveringerne  til  Arkivet  foretages,  indtil  anden 
Aftale  træffes,  paa  samme  Maade  og  med  samme  Tidsafstand, 
som  det  hidtil  har  været  Praksis  for  hvert  enkelt  Kontor. 

Hver  Pakke  maa  være  forsvarlig  indpakket,  med  Pap 
over  og  under  Arkivalierne,  forsynet  med  et  fuldt  betegnende 
og  solid  Skilt,  og  ikke  indeholde  andet  end  hvad  der  er 
bestemt  til  at  blive  i  den*),  higen  Pakke  med  almindelige 
Ekspeditionssager  bør  have  en  Tykkelse  af  over  6  Tommer, 
og  ingen  enkelt  Sag  over  1  Tomme*).  Hvis  dette  sidste  Maal 
overskrides,  medens  Sagens  Fremvisning  dog  skal  fortsættes, 
afsluttes  den  foreløbig  i  et  Læg,  der  enten  i  særskilt  Omslag 
(med  Baand  og  Paaskrift)   bliver  liggende   ved   sit   Slutnings- 

,2* 

nummer,  eller  i  fælles  Omslag  paa  samme  Maade  følger  med 
Fortsættelsen. 

Regnskab^jpakkorne  bør  begrænses  til  en  handelig 
Størrelse. 

Enhver  Aflevering  anmeldes  senest  een  Dag  i  Forvejen, 
og  for  de  mere  omfattende  saa  betimeligt,  at  de  Omflytninger 
i  Arkivet,  som  maatte  vise  sig  nødvendige,  forst  kunne  fore- 
tages. Med  Anmeldelsen  følge  to  ligelydende  D es ig na- 
tioner, af  hvilke  den  ene  leveres  tilbage  med  Arkivets  Kvit- 
tering, efter  at  dette  har  gcnnemgaaet  det  afleverede  og  for- 
visset sig  om  Designatlonernes  Rigtighed. 

*)  Foi'  Siia  vidt  som  et  Par  enkelte  Kontorer  pa:i  Giund  af  særlige  For- 
hold ikke  hidtil  have  iagttaget  dette  sidste,  hor  der  arhejdes  lien  til, 
saa  snart  Forholdene  maatte  tillade  det,  ogsaa  i  denne  Henseende  at 
indføre  fuld  Ensartethed. 

2. 

Udlaan  fra  Arkivet  rekvireres  paa  de  til  Kontorerne 
omdelte  trykte  Blanketter.  Rekvisitionen  bør  i  de  Tilfælde, 
hvor  de  fornødne  Hjælpemidler  ere  i  vedkonmiende  Kontors 
Værge,  lyde  paa  den  forlangte  Sags  Nummer,  Datum  eller 
lignende;  i  andet  Fald  kan  Arkivet  gore  Krav  paa  at  faa 
meddelt  de  til  det  forlangtes  Tilvejebringelse  fornødne  Op- 
lysninger, hvorover  Kontoret  selv  maatte  raade,  —  eventuelt 
tillige  paa  personlig  Vejledning  af  en  Funktionær,  som  kender 
Sagens  Indhold. 

Rekvisitionen  maa  indeholde  Oplysning  om,  til  hvilken 
Sag  de  forlangte  Aktstykker  skulle  „bruges"  eller  „vedlægges", 
og  holdes  tilbage  af  Arkivet  til  Efterretning. 

3. 

Paa  Arkivets  Blanketter  maa  kun  rekvireres  Udlaan  t  i  1 
Kontorets  egne  Forretninger  eller  anden  ministeriel 
Embedsvirksomhed.  Ønsker  en  Funktionær  at  benytte 
Arkiverne  til  private  Undersøgelser,  bor  disse  ligesom  af 
andre  foretages  i  selve  Arkivkontoret  eller  1  Gehcjmearkivets 
Læsesal. 

4. 

Intet  Fremhian  maa  foretages  uden  til  tjenstlig 
Brug;  det  maa  stedse  begrænses  til  det  strengt  nødvendige 
i  Omfang  og  Tid,  og  Arkivet  ønsker  hver  Gang  ved  en  skrift- 
lig Meddelelse  at  sættes  i  Kundskab  om  det.  Hvor  dette 
ikke  iagttages,  skal  dog  Chefen  for  det  Kontor,  som  har  frem- 
laant  Akterne,  være  pligtig  til  paa  Forespørgsel  derom  fra 
Arkivet  skriftlig  at  oplyse  dette  om ,  til  hvem  Udlaanct  har 
fundet  Sted.  —  Udlaante  Protokoller  maa  som  Regel 
ikke  fjernes  fra  Ministeriebygningerne;  sker  det,  skal  det 
straks  meddeles  Arkivet  med  Angivelse  af  Grunden  dertil. 


For  saa  vidt  et  Kontor  maatte  rekvirere  Sager,  som  ere 
afleverede  fra  et  andet  Ministerium,  kan  Arkivet  efter  Om- 
stændighederne forlange  denne  Rekvisition  paategnet  af  det 
nærmest  interesserede  Kontor. 

6. 

Hvis  et  Kontor  ønsker,  at  andre  end  dets  Embeds- 
mænd skulle  kunne  rekvirere  paa  dets  Vegne,  bør  skriftlig 
Anmeldelse  om  disses  Navne  og  Ansættelse  meddeles  Arkivet. 
Enhver,  som  saaledes  bemyndiges  til  at  udstede  Kvitteringer 
paa  Udlaan,  modtager  et  Eksemplar  af  disse  reglementariske 
Bestemmelser. 


For  saa  vidt  der  maatte  være  Anledning  til  at  formode, 
at  Sager,  der  ere  udlaante  fra  Arkivet,  henligge  i  Kontorerne 
uden  der  for  Tiden  at  være  i  Brug,  kunne  de  i  Henhold  til 
Arkivets  Bøger  kræves  tilbage;  hvad  der  da  ønskes  til- 
bageholdt, overføres  paa  en  ny  Rekvisition.  —  Saafremt  der 
haves  anden  nødvendig  Brug  for  en  udlaant  Sag,  kan  den  til 
enhver  Tid  kræves  tilbage  til  midlertidig  Afbenyttelse,  med 
mindre  det  Kontor,  som  har  laant  den,  skriftlig  erklærer,  at 
Tilbageleveringen  i  Tjenestens  Interesse  indtil  videre  ikke  kan 
finde  Sted. 


8. 
Enhver  Embedsmand  eller  Funktionær,  som  forflyttes  fra 
et  Kontor,  er  forpligtet  til,  forinden  han  forlader  det,  at  til- 
bagelevere de  Laan,  som  han  maatte  liave  mellem  Hænder, 
med  mindre  de  tilligemed  hans  Kontorarbejder  umiddelbart 
gaa  over  til  andre  af  Kontorets  Personale.  Ved  indtrædende 
Dødsfald  finder  en  lignende  Tilbagelevering  Sted. 

Ministeriet  for  Kirke-  og  Undervisningsvæsenet, 
den  31.  December  1886. 

J.  F.  Scavenius. 


A.  Asmussen. 


12.   Kassation  af  Arkivalier  ^). 

a.    Ministeriets  Skrivelse  af  5.  Oktober  1885, 
om  Kassation  af  Regnskabsbilag. 

Ministeriet 

for 

Kirke-  og  Undervisningsvæsenet. 

Kobenhavn  d.  5.  Oktober  1885. 

Efter  at  have  modtaget  Hr.  Gehejmearkivarens  Indstilling 
i  behagelig  Skiivelse  af  15.  f.  M.  betræffende  den  af  Dem  frem- 
hævede Nødvendighed  af,  at  der  i  Fremtiden  foretages  mere 
omfattende  Kassationer  af  de  Kongerigets  Arkiv  tilhorende 
Sager,  end  hidtil  er  sket,  bifalder  Ministeriet  herved,  at  Arkivet, 
efterhaanden  som  den  forhaandenværende  Arbejdskraft  til- 
steder det  eller  manglende  Plads  paabyder  det,  foretager 
Kassationer  efter  følgende  Regler: 

Alle  Regnskaber  med  Oversigter  og  Antegnelser  bevares 
uden  Hensyn  til,  at  Revisionen  og  Administrationen  i  enkelte 
Tilfælde  formener  at  kunne  undvære  dem. 


')  De  ældre  Bestemmelser  om  Kassationer  have  ikke  været  bragte  i 
Anvendelse,  uden  for  saa  vidt  angaar  Toldregnskaber  o.  1.,  siden  Op- 
rettelsen af  Kongerigets  Arkiv,  19.  Febr.  1861. 

Derimod  kasseres  efter  et  vist,  ved  hver  Række  nærmere 
angivet  Aaremaal: 

Assistenshusets  Udlaans-  og  Lidløsningsprotokoller,  Overskuds- 
hster  og  Auktionsbøger,  efter  5  Aars  Forløb. 

Blindeinstitutets  Regnskabsbilag,  :10  Aar. 

Finanshovedkassens  Regnskabsbilag  (for  1848  Zahlkammer- 
kassens,  Statsgældskassens  og  de  tilsvarende  Hovedkassers 
i  Rendsborg),  20  Aar. 

Forligsvæsenets  Beretninger,  o  Aar. 

Havneregnskabs  Bilag,  20  Aar. 

Invalidefondens  Pensionskvitteringer,  5  Aar. 

Justitsministeriets  og  det  islandske  Ministeriums  Kasserer-Regn- 
skabs Bilag,  20  Aar. 

Katalogafgifts-Regnskabernes  Bilag,  20  Aar. 

Københavnske  Regnskaber:  Politilister  over  Rangspersoner, 
Udgiftsbilag  over  Bygningsafgifter  og  Rodemestrenes  At- 
tester om  Bygningsforandringor  m.  v.,  20  Aar. 

Købstad-Regnskaber,  alle  Bilag,  undtagen  Hovedbilagene  og 
de  Bilag,  som  indeholde  staaende  Ordrer  til  Opkrævning 
af  Jordebogsafgifter,  der  opkræves  af  Byfogederne  i  Assens, 
Hjørring,  Kerteminde,  Maribo,  Nakskov,  Nykøbing  p.  F., 
Nysted,  Ribe,  Roskilde,  Rødby,  Skanderborg,  Stege,  Vejle 
og  Vordingborg,  20  Aar. 

Klasselotteriets  Gevinstsedler,  5  Aar. 

Kultusministeriets  Kasserers  Regnskabs  Bilag,  20  Aar. 

Karantæneregnskabernes  Bilag,  20  Aar. 

Mosaiske  Trossamfunds  Regnskabers  Bilag,  20  Aar. 

Redningsvæsenets  Regnskabers  Bilag,  20  Aar. 

Retternes  Kontorholds  Regnskabers  Bilag,  20  Aar. 

Sindssygeanstalternes  Regnskabers  Bilag,  20  Aar. 

Skiftedesignationerne,  10  Aar. 

Straffeanstalternes  Regnskabers  Bilag,  20  Aar. 

Søkvæsthusfondens  Pensionskvitteringer,  o  Aar. 

Veterinær-  og  Landbohøjskolens  og  det  veterinære  Sundheds- 
raads  Regnskabers  Bilag,  20  Aar. 

Af  Sportel  regn  skaberne: 
Auktionsdirektørens  Sportel  journaler  med  Bilag,  10  Aar. 

Brevskriverkontorernes  Sporteljournaier  med  Bilag,    10  Aar, 
Hot-  og  Stadsrettens  Justitskontors  Sporteljournaler  med  Bilag, 

10  Aar. 
Hof-  og  Stadsrettens  Justitskasse-Mulkters  Underbilag,  10  Aar, 
Kongens  Fogeds  Sporteljournaler  med  Bilag,  10  Aar. 
Viborg    Landsoverrets    Justitskontors    Sporteljournaler     med 

Bilag,  10  Aar. 
Notarii  publici  Sporteljournaler  med  Bilag,  10  Aar. 
Københavns  Politis  Regnskabers  Underbilag  over  Bøder,  10  Aar. 
Stempelpapirforvalterens  Regnskabers  Bilag,  10  Aar. 
Stempelregnskabernes  Stempelordrer  med  Underbilag  for  x\mt- 

stuerne,  10  Aar. 
Sø-    og   Handelsrettens    Justitskontors    Sporteljournaler    med 

Bilag,  10  Aar. 

Hvilket  tjenstligst  meddeles  Dem  til  behagelig  Efterretning 
og  videre  Foranstaltning. 

J.  F.  Scavenius. 


A.  Asmussen. 

Til 
Gehejmearchivarius. 


b.    Ministeriets  Skrivelse  af  30.  December  1887, 
om  Kassation  af  Toldregnskaber. 

Ministeriet 

for 

Kirlee-  og  Undervisningsvæsenet. 

Kø])enlia,vn  d.  30.  December  1887. 

I  Anledning  af  Hr.  Gehejmearkivarens  Indstilling  i  be- 
hagelig Skrivelse  af  34.  d.  M.  om,  at  det  for  Fremtiden  maa 
gores  til  Regel,  at  samtlige  i  Kongerigets  Arkiv  opbevarede 
Toldregnskaber  med  deres  Bilag,  alene  med  Undtagelse  af  de 
til  stadig  Opbevaring  bestemte  Rækker,  kasseres  efter  5  Aars 
Forløb,    skal  Ministeriet   tjenstlig  melde  til  behagelig  Efterret- 

ning,  at  den  saaledes  foreslaaaede  Ændring  i  de  ved  Skrivelse 
af  ^0.  Marts  1877  fastsatte  Regler  herved  bifaldes. 

P.  M.  V. 
A.  Linde. 


A.  Asmussen. 
Til 


Gehejmearkivaren. 


C.    Provinsarkiverne  ^). 

13.    Bekendtgorelse  af  10.  Marts  1891, 

0111  Proviiisai'kiveriie  og  Embedsiiiæiuleiies  Forhold  til  dem. 

Efter  derom  med  Finansministeriet,  Indenrigsministeriet 
og  Justitsministeriet  førte  Forhandlinger  fastsættes  herved 
følgende  Bestemmelser  for  Provinsarkiverne  og  for  Embeds- 
mændenes Forhold  til  dem. 

1. 

Embedsmændene  aflevere  deres  Arkivaher  inden- 
for de  nedennævnte  Tidsgrænser  efter  nærmere  Aftale  med 
Provinsarkivet.  Som  Regel  vil  der  være  at  fastsætte  en  vis 
Rækkefølge  i  Afleveringerne,  saaledes  at  disse  foretages  med 
regelmæssige  Mellemrum  (10  eller  5  Aar).  Sammenhørende 
Rækker  af  Protokoller  og  Sager,  som  ikke  med  Nytte  kunne 
bruges  hver  for  sig,  skulle  afleveres  samtidigt.  Kort  og  Teg- 
ninger, som  staa  i  Forbindelse  med  Arkivalierne,  afleveres 
altid  sammen  med  dem.  Omkostningerne  ved  Arkivaliernes 
Transport  ville  blive  afholdte  af  Arkivet. 

Protokoller,  som  saaledes  afleveres,  skulle  være  i  for- 
svarlig Stand  og  have  en  tydelig  Paaskrift  paa  Ryggen,    saa- 


1)  Loven  af  30.  Marts  1889  (Nr.  2)  er  (i  Henhold  til  dens  §  5)  for  Pro- 
vinsarkivet i  Viborg  traadt  i  Kraft  fra  1.  April  1889  og  for  det  i 
København  fra  1.  April  1891,  medens  det  i  Odense  er  opført  paa 
næste  Aars  Finanslovforslag  (fia  1.  April  1892). 

vel  som  en  fuldstændig  Angivelse  af  Embede,  Tid  og  Indhold 
paa  Bindet  eller  et  Titelblad.  Hver  Pakke  maa  være  forsynet 
med  Pap  over  og  under  Arkivalierne  samt  med  et  fuldt  be- 
tegnende Skilt.  Ingen  Pakke  med  almindelige  Ekspeditions- 
sager e.  1.  bor  have  en  Tykkelse  af  over  6  Tommer;  Regn- 
skabspakkerne  bor  begrænses  til  en  handelig  Storrelse. 

Protokoller,  der  ere  ældre  end  1890,  kunne  afleveres  i 
den  Stand,  hvori  de  forefindes.  Med  Hensyn  til  Pakker,  inde- 
holdende Arkivalier  ældre  end  1890,  kan  der  forventes  ind- 
rømmet Undtagelser  fra  de  om  Pakkers  Aflevering  foreskrevne 
Regler. 

Enhver  Aflevering  anmeldes  med  tre  ligelydende 
Designationer,  af  hvilke  den  ene  tilbageleveres  med  paategnet 
Kvittering,  efter  at  Arkivet  har  gennemgaaet  det  afleverede 
og  forvisset  sig  om  dens  Rigtighed. 

De  nærmere  Bestemmelser  om  den  første  Aflevering 
fastsættes  af  hvert  Ministerium  for  de  under  samme  sorterende 
Embedsmænd  og  Institutioner;  Afleveringerne  ville  derefter 
finde  Sted,  efterhaanden  som  Provinsarkiverne  se  sig  i  Stand 
til  at  modtage  dem. 

2. 
Indtil  videre    fastsættes  følgende  Tidsgrænser  for  Af- 
leveringerne: 

a.  Arkivalier,   som  afleveres,  naar  de  ere  ^0  Aar  gamle*): 
De  til  Stiftsøvrigheden  eller  Biskoppen  aflagte  Regnskaber. 
Hof-  og  Stadsrettens  Justitskontors  Brevbøger,  Regnskabs- 
bøger m.  m. 

Kopier  af  tinglæste  Dokumenter. 

Arkivalier  fra  Skovkasserere,    der   ikke   tillige   ere  Amts- 
forvaltere. 

b.  Institutioner  og  Embedsmænd,  som   aflevere  deres  Arki- 

valier, naar  disse  ere  30  Aar  gamle: 
Landsover-  samt  Hof-  og  Stadsretten;    dog  undtagen  alt, 

hvad  der  vedkommer  Skiftevæsen,  Brevskriverkontorerne 

og  Notarius  publicus. 
Viborg  Landsoverret. 


27 


Københavns  Kriminal-  og  Politiret. 

Sø-  og  Handelsretten  i  København. 

Magistrater  og  Retsbetjente;  dog  undtagen  alt,  hvad  der 
vedkommer  Skifte-  og  Pante  væsen,  Notarialprotokoller 
og  Protokoller  angaaende  Næringsadkomster. 

Provster  og  Præster;  dog  undtagen:  1)  Skoleplanerne  og 
de    senere    Bestemmelser,    som    slutte    sig    til    dem; 

2)  Protokoller  o.  1.,  hvori  der  findes  Optegnelser  ved- 
kommende Embeders  Indtægter  og  Byrder,  Ernbeds- 
beskikkelser,  Pensionsansætt eiser,  Stiftelser  og  Legater; 

3)  Tiendefortegnelser. 

Kirkebyskolelærere  (Kirkebetjente)  for  Kommunionbogens, 
Tillysningsbogens  og  Gudstjenestebogens  Vedkommende. 

c.  Embedsmænd,  som  aflevere  deres  Arkivalier,  naar  disse 

ere  40  Aar  gamle: 

Overpræsidenten  i  København  og  Amtmænd;  dog  saa- 
ledes,  at  der  udenfor  de  Steder,  hvor  Arkiverne  findes, 
fra  Afleveringen  undtages :  Arkivalier  vedrørende  Land- 
væsenskommissions-Forretninger  og  Resolutioner  ved- 
rørende Skoleplanerne. 

Amtsforvaltere;  dog  saaledes,  at  der  fra  Afleveringen 
undtages :  Skattehovedbøgerne  tilbage  til  1840  og  Ma- 
triklerne fra  1844  med  senere  Ordrer  til  Forandringer 
i  dem. 

Domænegodsforvaltere;   dog  undtagen  alle  Jordebøger. 

Overførstere  og  Skovridere;  dog  undtagen  Driftsplaner, 
Kort  og  Instruktioner,  Cirkulærer  og  Bekendtgorelser 
af  almindelig  Art. 

Toldembedsmænd ;  dog  undtagen  Girkulæresamlinger  og 
Ordrebøger  med  tilhørende  Bilag. 

d.  Arkivalier,  som  afleveres,  naar  de  ere  50  Aar  gamle: 
Biskoppernes   og  Stiftsøvrighedernes  Arkivalier;    med   de 

samme  Undtagelser  som  for  andre  gejstlige  Arkiver. 
Købstadkirkernes  Arkivalier,  dog  undtagen  Jordebøger  o.  1. 
De  kongelige  lærde  Skolers  Arkivalier. 
Skiftevæsenet  vedkommende  Arkivalier,  Notarialprotokoller 

og  Protokoller  angaaende  Næringsadkomster. 

e.  lloved-iMinisterialbogeriie  allevcres  iiulLil  181::^— 14; 
derefter  Kontra-Ministerialbøgerne,  saa  snart  Biskoppen, 
efter  at  de  ere  udsla-evno,  ved  sin  Visitats  har  attesteret 
at  have  efterset  dem. 

f.  Med  Hensyn  til  Afleveringer  fra  de  Institutioner  og  Em- 
beder mider  de  civile  Ministerier,  som  ikke  ere  nævnte  i 
det  forcgaaonde,  træffes  særlige  Aftaler,  under  Forbehold 
af  det  paagældende  Ministeriums  Approbation,  ligesom 
der  da  tages  nærmere  Bestemmelse  om ,  hvor  vidt  de 
afleverede  Arkivalier  skulle  have  deres  Plads  i  Hoved- 
arkivet  eller  i  et  Provinsarkiv. 

*)  En  Protokols  Alder  beregnes  fra  det  Tidspunkt,  da  den  er  skrevet  ud. 

3. 

Ved  ethvert  Embedsskifte  foretages  der  en  formel 
Overlevering  af  det  til  Embedet  hørende  Arkiv;  der  fore- 
lægges en  Fortegnelse  over  de  tilstedeværende  Protokoller  og 
Pakker,  og  den  tiltrædende  Embedsmand  kvitterer  for  deres 
Modtagelse.  Det  er  enhver  Embedsmands  Pligt  at  holde  sit 
Arkiv  i  god  Orden  og  i  den  Tilstand,  som  udkræves,  naar 
det  skal  indlemmes  i  Provinsarkivet;  den  tiltrædende  Embeds- 
mand er  derfor  berettiget  til  at  paatale  mulige  Mangler  (jfr. 
dog  1,  3.  Stykke)  og  af  sin  Formand  at  kræve  Godtgorelse 
for  de  Omkostninger,  som  foraarsages  ved  deres  Afhjælpning. 
Ved  Overleveringen  af  storre  Arkiver  vil  som  Regel  Provins- 
arkivarens Nærværelse  og  Paategning  af  Overleveringsforret- 
ningen være  ønskelig ;  den  skal  finde  Sted,  naar  en  af  Parterne 
forlanger  det. 

4. 

Kommuner,  Godser  og  private  Personer  kunne 
til  Provinsarkivet  aflevere  saadanne  Arkivalier,  som  skønnes 
at  kunne  have  historisk  Betydning;  de  ville  derefter  blive 
gennemarbejdede,  registrerede  og  gjorte  tilgængelige  paa  samme 
Maade  som  Embedsarkiverne.  Pvigsarkivaren  er  bemyndiget 
til,  hvis  dette  maatte  kræves,  at  indgaa  saadanne  Forpligtelser 
med  Hensyn  til  Opbevaringsmaaden,  den  hidlilværende  Ejers 
særlige  Adgang  til  dem  el.  1.,  som  ere  forenelige  med  Arkivets 
Orden  og  Hensynet  til  dets  Opgave  og  andre  Forpligtelser. 

5. 

Embedsmændene  maa  ikko  paa  egen  Haand  foretage 
nogen  Kassation  af  Arkivalier.  Fremtidige  Regler  for 
Kassationer  ville  være  at  fastsætte  paa  samme  Maade  som 
i  Hovedarkivet  (Instruks  af  14.  Januar  1885  §  6) ;  de  samme 
Regler  ville  da  blive  anvendte  paa  kommunale  og  Gods- 
arkiver. 

6. 

Enhver  Embedsmand  har  for  sig  og  den,  som  han  be- 
myndiger paa  sine  Vegne,  en  ubetinget  Adgang  til  de  af 
hans  Embede  fremgaaede  Arkivalier,  dog  under  Iagttagelse  af 
de  Regler,  som  maatte  blive  opstillede  for  Provinsarkivets 
Tilgængelighed.  Han  er  ligeledes  berettiget  til  at  forlange 
mindre  Undersøgelser  til  tjenstlig  Brug  foretagne  i  Arkivet. 
U  dia  an  af  Arkivalier  maa  stedse  begrænses  til  det  strengt 
nødvendige  i  Omfang  og  Tid;  hvor  udlaante  Akter  skulle 
læggos  ved  en  senere  Sag,  meddeles  der  Arkivet  Underretning 
herom,  for  at  de  nødvendige  Fremvisninger  kunne  tilføres 
Protokollerne.  Arkivalier,  som  paa  Grund  af  deres  Alder 
eller  Betydning  ere  særligt  værdifulde,  kunne  kun  undtagelses- 
vis udlaanes. 

7. 

Adgang  til  i  Arkivet  at  anstille  historiske  eller 
retslige  Undersøgelser  er  aaben  for  alle.  Dog  skal 
Arkivaren  være  berettiget  og  forpligtet  til  at  tilbageholde 
Sager  af  et  saadant  Indhold,  at  de  ikke  vilde  kunne  gores  til- 
gængelige for  uvedkommende  uden  at  krænke  berettigede 
Interesser,  hvad  enten  disse  ere  offentlige  eller  private,  af 
retlig  eller  personlig  Natur.  Hvor  en  i  sig  selv  berettiget 
Undersøgelse  ikke  vilde  kunne  anstilles  uden  Adgang  til  saa- 
danne  Arkivalier,  vil  en  skriftlig  Henvendelse  til  Rigsarkivaren 
være  nødvendig,  og  denne  afgor  da,  hvor  vidt  en  Adgangs- 
tilladelse  vil  kunne  meddeles  med  de  Forbehold  og  Betingelser, 
som  efter  Omstændighederne  maatte  anses  for  nødvendige. 
Kirkebøger,  som  indeholde  Tilførsler  om  Fødsler  og  Daab,  ere 
ikke  tilgængelige,  før  de  ere  mindst  30  Aar  gamle. 

8. 
Med  Hensyn  til  verificerede  Afskrifter  til  retslig  Brug 
forholdes  som  i  Hovedarkivet  (kongelig  Piosol.  af  10.  Februar 
1870  og  1.  Marts  1887,  Instruks  af  14.  Januar  1885  §  3). 
Arkivaren  er  berettiget  til  at  give  retsgyldige  Udskrifter  af  de 
Kirkebøger,  som  ikke  tillige  haves  ved  Embedet,  og  derfor 
tage  den  anordnede  Betaling. 

Ministeriet  for  Kirke-  og  Undervisningsvæsenet, 
(len  10.  Marts  1891. 

./.  F.  Scavenius. 


A.  F.  Weis, 
Fm. 

B.    Hovedarkivets  anden  Afdeling  (Administrationens  Arkiver-). 

11.  Ministeriets  Skrivelse  af  31.  Decbr.  1886  med  Regler  for  de  mini- 
sterielle Kontorers  Forhold  til  Kongerigets  Arkiv 18. 

12.  Kassation  af  Arkivalier 22. 

G.    Provinsarkiverne. 

13.  Bekendtgørelse  af  10.  Marts  1891  om  Provinsarkiverne  og  Embeds- 
mændenes Forhold  til  dem 25. 

